als_Latn dik_Latn sag_Latn
Partia Demokratike, nëpërmjet deputetit Eduard Halimi 5 minuta para mbledhjes së Këshillit të Mandateve në Kuvend ka këmbëngulur në kërkesën për dorëheqjen e Kryetarit të Kuvendit Ilir Meta, pavarësisht kërkesave që ka paraqitur Prokuroria për arrestimin e dy deputetëve. Ish-ministri i Drejtësisë Halimi theksoi se PD-ja gjithmonë i ka thënë “pro” kërkesave të Prokurorisë, në aspektin proceduarial për ti hetuar deputetët si çdo qytetar i këtij vendi, por në rastin konkret, një hetim i kësaj afere, i kësaj çështjeje ndaj numrit dy të shtetit, nuk mund të jetë i besueshëm, për aq kohë sa ai mban postin, theksoi ai.
Meta duhet të shkojë para drejtësisë si çdo qytetar, pa funksionin e që ka. Qëndrimi i PD-së mbetet i njëjtë: Ne kërkojmë dorëheqjen e Ilir Metës, në mënyrë që hetimi i Prokurorisë të jetë i besueshëm.
Deklarata e plotë e Eduart Halimit
Kjo çështje ka dy aspekte: aspektin formal, procedurial dhe atë të përmbajtjes.
Në aspektin formal, PD, në mënyrë koreherente ka qënë gjthmonë në favor të kërkesave të Prokurorisë për cdo anëtar të Kuvendit, që ata të shkojnë para drejtësisë si çdo qytetar i këtij vendi. Madje, 3 vjet më parë, ka qënë PD-ja që ka propozuar një ndryshim kushtetues, që duhet të kishte të njëjtin standard për t’u gjykuar. Nëse PD-ja do ta kishte kryer sot, s’do të kishte nevojë. Standardi i PD-së ka qënë standard evropian, pro hetimit, që shkon drejt sundimit të ligjit, drejt funksionimit të institucioneve demokratike që të jetë i besueshëm. Kaq përsa i përket anës formale.
Lidhur me përmbajtjen, PD-ja e ka bërë të qartë se ajo dhe gjithë qytetarët shqiptarë e shohin këtë çështje si një farsë për të mbyllur një orë e më parë çështjen ndaj Metës. PD-ja e ka theksuar se çështja ka filluar në 3 mars 2015, por ka nisur 6 muaj më parë, kur Kryeministri dhe Ministri i Brendshëm, respektivisht Kryetari i PS-së dhe ai i PS-së së Tiranës, shmangën prokurorinë për 6 muaj dhe në datë 3 mars, kur prokuroria filloi çështjen, dolën njeri pas tjetrit e thanë se çështje nuk ka!
Ndaj për PD-në është e qartë se një hetim i kësaj afere, i kësaj çështjeje ndaj numrit dy të shtetit, nuk mund të jetë i besueshëm, për aq kohë sa ai mban postin. Ai duhet të shkojë para drejtësisë si çdo qytetar, pa funksionin e që ka. Qëndrimi i PD-së mbetet i njëjtë: Ne kërkojmë dorëheqjen e Ilir Metës, në mënyrë që hetimi i Prokurorisë të jetë i besueshëm.
als_Latn als_Latn als_Latn als_Latn als_Latn als_Latn als_Latn